Lue täyttöohjeet huolellisesti läpi ennen lomakkeen täyttämistä.

Koiran haltija täyttää tarvittaessa tietonsa kohtaan 1. Koiran siruttaja täyttää lomakkeen kohdat 2–3. Tunnistustodistuksen tiedot tulee ilmoittaa Ruokaviraston koirarekisteriin sähköisen asiointipalvelun kautta osoitteessa: <https://koirarekisteri.ruokavirasto.fi> tai tällä lomakkeella.

**1. Koiran haltijan tiedot**  Minulla on Digi- ja viestintäviraston myöntämä turvakielto (katso ohjeistuksesta lisätietoa)

|  |  |  |  |  |  |  |  |
| --- | --- | --- | --- | --- | --- | --- | --- |
| Nimi | | Henkilötunnus, y-tunnus | | Osoite | | Sähköposti | Puhelin |
|  | |  | |  | |  |  |
| Y-tunnuksen tyyppi | | | | | | | |
| yhdistys | yksityinen elinkeinonharjoittaja, hetu: | |  | | muu yritys (Oy, Ky, ym.) | kunta tai kuntayhtymä | valtion virasto tai laitos |

**2. Koiran tai koirien tiedot**

| Mikrosirun tunnistuskoodi | Koiran syntymäaika | Syntymämaa, jos muu kuin Suomi | Koiran rotu | *Aikuiskoko (säkäkorkeus)* | *Kuvaus tuntomerkeistä* | Sukupuoli | Väri | |
| --- | --- | --- | --- | --- | --- | --- | --- | --- |
| Koiran nimi |
|  |  |  |  | erit. pieni |  | narttu | ruskea | musta |
| pieni | uros | valk./kerma | punainen |
|  | keskikok. | ei tietoa | harmaa/sin. | kelt./kulta |
| suuri |
| erit. suuri |
|  |  |  |  | erit. pieni |  | narttu | ruskea | musta |
| pieni | uros | valk./kerma | punainen |
|  | keskikok. | ei tietoa | harmaa/sin. | kelt./kulta |
| suuri |
| erit. suuri |
|  |  |  |  | erit. pieni |  | narttu | ruskea | musta |
| pieni | uros | valk./kerma | punainen |
|  | keskikok. | ei tietoa | harmaa/sin. | kelt./kulta |
| suuri |
| erit. suuri |
|  |  |  |  | erit. pieni |  | narttu | ruskea | musta |
| pieni | uros | valk./kerma | punainen |
|  | keskikok. | ei tietoa | harmaa/sin. | kelt./kulta |
| suuri |
| erit. suuri |
|  |  |  |  | erit. pieni |  | narttu | ruskea | musta |
| pieni | uros | valk./kerma | punainen |
|  | keskikok. | ei tietoa | harmaa/sin. | kelt./kulta |
| suuri |
| erit. suuri |

**3. Mikrosirun asettajan tiedot**

|  |  |  |
| --- | --- | --- |
| Siruttajan nimi | Siruttajan osoite | Sirutuspäivämäärä |
|  |  |  |

**4. Haltijan allekirjoitus** (y-tunnuksen puolesta allekirjoittavalla tulee olla nimenkirjoitusoikeus)

|  |  |
| --- | --- |
| Koiran haltijan/haltijan edustajan nimi ja allekirjoitus | Allekirjoituspäivämäärä |
|  |  |

Suomessa 1.1.2023 jälkeen syntynyt koira on tunnistusmerkittävä mikrosirulla ja ilmoitettava rekisteriin viimeistään kolmen kuukauden kuluessa syntymästä, tai ennen sen luovuttamista uudelle haltijalle, jos se luovutetaan uudelle haltijalle ennen kolmen kuukauden ikää.

Koira tunnistusmerkitään mikrosirulla, johon sisältyy koiran yksilöivä tunnistuskoodi. Mikrosiru asetetaan ensisijaisesti lapaluiden väliin tai toissijaisesti kaulan tai niskan alueelle. Kun koira on merkitty mikrosirulla, mikrosirun asettaja antaa koiran haltijalle tämän mallin mukaisen tunnistustodistuksen. Tunnistustodistuksen voi antaa myös vapaamuotoisena, mutta lomakkeella mainitut tiedot tulee tunnistustodistuksesta löytyä.

Tunnistustodistuksen tiedot tulee ilmoittaa viranomaisen koirarekisteriin. Ensisijaisesti koirat tulee ilmoittaa rekisteriin sähköisesti osoitteessa <https://koirarekisteri.ruokavirasto.fi>. Koiran ilmoittamisen rekisteriin voi tehdä myös toimittamalla tämän lomakkeen **allekirjoitettuna** koirarekisterin asiakaspalveluun. Huomioi, että tavallinen sähköposti ei ole tietoturvallinen. Jos lähetät lomakkeen sähköisesti, käytä [Turvaviesti-palvelua](https://turvaviesti.ruokavirasto.fi/).

* sähköposti: koirarekisteri@ruokavirasto.fi
* postiosoite: Koirarekisteri, PL 120, 78201 VARKAUS

**Rekisteröintimaksu**

Koiran tietojen ilmoittamisesta rekisteriin peritään rekisteröintimaksu. Sähköisen asioinnin yhteydessä rekisteröintimaksu maksetaan heti rekisteriin ilmoittamisen yhteydessä. Lomakeilmoittajia Ruokavirasto laskuttaa jälkikäteen rekisteröinti-ilmoitusten perusteella. Rekisteröintimaksun hinnat ovat seuraavat: sähköinen asiointi 10 €/koira ja lomakeilmoitus 19 €/koira.

**TÄYTTÖOHJEET**

**1. Koiran haltijan tiedot**

Koiran haltijalla tarkoitetaan luonnollista henkilöä tai oikeushenkilöä, joka omistaa koiran tai jonka hallinnassa koira on. Haltijana voi toimia yksi, tai yhteisvastuullisesti useampi henkilö tai taho, mutta vain yksi haltijoista vastaa koiran merkinnästä ja rekisteriin ilmoittamisesta.

Jos koiran haltija ilmoittaa tunnistustodistuksen tiedot rekisteriin suoraan internet-palvelussa, koiran haltijan tietoja ei tarvitse merkitä tunnistustodistukselle. Jos koiran haltija ilmoittaa tunnistustodistuksen tiedot rekisteriin merkittäväksi lähettämällä todistuksen asiakaspalveluun postitse tai sähköisesti, tulee koiran haltijan täyttää kohta ja allekirjoittaa lomake (kohta 4.) ennen todistuksen lähettämistä. Yksilöivänä tunnuksena käytetään koiran haltijan henkilötunnusta tai y-tunnusta. Laskutusta varten tulee ilmoittaa myös y-tunnuksen tyyppi, yksityisten elinkeinonharjoittajien tulee ilmoittaa myös vastuuhenkilön henkilötunnus.

Turvakiellon alaisia tietoja ei tallenneta koirarekisteriin. Ilmoita kuitenkin yhteysosoitteesi tai verkkolaskutusosoite rekisteröintimaksun laskutusta varten.

**2. Koiran tai koirien tiedot**

Kohdassa ilmoitetaan mikrosirulla merkityn koiran tai koirien tiedot.

* Mikrosirun tunnistuskoodi -kenttään merkitään lukulaitteen näyttämä eläimeen kiinnitetyn mikrosirun koodi.
* Koiran syntymäaika -kentässä ilmoitetaan koiran syntymäaika, tai jos se ei ole tiedossa, arvio koiran syntymäajasta.
* Koiran rotu -kentässä ilmoitetaan jalostusjärjestön antamassa erillisessä todistuksessa ilmoitettu rotutieto. Roduksi voi ilmoittaa myös esimerkiksi ’jokin muu’. *Tällöin täytetään myös kentät ’Koko’ ja ’Kuvaus tuntomerkeistä’, jossa kuvataan sanallisesti koiran ulkoiset synnynnäiset tai hankitut tuntomerkit. Kokoon merkitään arvioitu säkäkorkeus aikuisena. Erittäin pieni: alle 25 cm, pieni: 25-39 cm, keskikokoinen: 40-54 cm, suuri: 55-69 cm ja erittäin suuri: 70 cm tai yli*
* Koiran väri ilmoitetaan käyttämällä koirarekisterissä käytössä olevaa värikoodistoa. Värin osalta tulisi käydä ilmi vähintään koiran pääväri. Koirarekisterissä käytössä olevat värit ruskea, valkoinen/kerma, harmaa/sininen, musta, punainen, keltainen/kulta.
* Koiran nimi merkitään sellaisena kuin koiran haltija sen ilmoittaa. Nimi voi olla koiran kasvattajan antama nimi, tai jollei sellaista ole, niin koiran haltijan antama nimi.
* Koiran syntymämaa ilmoitetaan, jos se on muu kuin Suomi.

**3. Siruttajan tiedot**

Kohdassa ilmoitetaan mikrosirun asettajan nimi ja osoite sekä mikrosirun asettamispäivämäärä. Mikrosirun voi asettaa eläinlääkäri tai mikrosirun asettamiseen pätevä henkilö. Mikrosirun asettajan tulee pitää luetteloa kaikista asettamistaan siruista ja niiden asettamispäivämääristä, sekä myöntämistään tunnistustodistuksista.

**4. Haltijan allekirjoitus**

Haltija tai haltijan edustaja allekirjoittaa lomakkeen, jos koira ilmoitetaan rekisteriin toimittamalla tämä lomake asiakaspalveluun tallennettavaksi.